32006D0393
L 152/31
JURNALUL OFÍCIAL AL UNIUNII EUROPENE
DECIZIA COMISIEI
din 31 mai 2006
privind desemnarea laboratorului comunitar de referință pentru febra aftoasă
[notificată cu numărul C(2006) 2069]
(Text cu relevanță pentru SEE)
(2006/393/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 2003/85/CE a Consiliului din 29 septembrie 2003 privind măsurile comunitare de combatere a febrei aftoase, de abrogare a Directivei 85/511/CEE și a deciziilor 89/531/CEE și 91/665/CEE și de modificare a Directivei 92/46/CEE (1), în special articolul 69 alineatul (1),
întrucât:
(1)
Directiva 2003/85/CE prevede desemnarea unui laborator comunitar de referință pentru febra aftoasă. Comisia, în strânsă colaborare cu statele membre, a lansat o procedură de selecție a laboratorului menționat pe baza criteriilor de competență tehnică și științifică și de expertiză a personalului.
(2)
De asemenea, s-a ținut seama de cerințele suplimentare aplicabile desemnării laboratoarelor oficiale menționate la articolul 12 din Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (2).
(3)
La încheierea procedurii de selecție, este necesar să se desemneze laboratorul ales, Institute for Animal Health, Pirbright Laboratory, finanțat de Biotechnology and Biological Sciences Research Council (BBSRC), ca laborator comunitar de referință pentru febra aftoasă, pe o perioadă de cinci ani.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
(1) Institute for Animal Health, Pirbright Laboratory al Biotechnology and Biological Sciences Research Council (BBSRC) este desemnat ca laborator comunitar de referință pentru febra aftoasă, pe o perioadă de cinci ani, de la data publicării prezentei decizii în Jurnalul Oficial al Uniunii Europene.
(2) Prevederile care reglementează funcțiile și sarcinile laboratorului comunitar de referință prevăzut la alineatul (1) sunt enunțate în anexa XVI la Directiva 2003/85/CE.
Articolul 2
Prezenta decizie se adresează statelor membre.
Adoptată la Bruxelles, 31 mai 2006.